**Pokyny riaditeľky Strednej zdravotníckej školy Márie Terézie Schererovej na obdobie školského roku 2020/2021 upravujúce podmienky prevádzky a vnútorného režimu školy a podmienky na zaistenie bezpečnosti a ochrany zdravia žiakov po dobu trvania pandémie ochorenia COVID -19**

**Vstup žiakov do budovy školy je možný len pri dodržaní týchto pokynov:**

Vstup do budovy školy bude povolený (až do odvolania) len s rúškom, každý žiak bude mať vlastné písacie potreby, pri vstupe do školy si dezinfikuje ruky. Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby nesmie vstúpiť do priestorov školy. Pri výskyte týchto príznakov je potrebné telefonicky kontaktovať všeobecného lekára. V prípade, že zdravotný stav nevyžaduje komunikáciu s lekárom, pri opätovnom nástupe žiaka do školy sa žiak preukáže prehlásením o bezinfekčnosti. Pre zabezpečenie bezproblémového priebehu vás žiadam o dochvíľnosť a rešpektovanie pokynov triednych učiteľov a ostatných zamestnancov školy. Žiak je povinný používať rúško v interiéri školy, vrátane svojej triedy, počas celého trvania denného vyučovania.

Žiak je povinný dodržiavať pokyny riaditeľky školy, ktoré upravujú podmienky prevádzky školy v školskom roku 2020/2021.

**Začiatok šk. roka 2020/2021 bude dňa 2. septembra 2020 (v stredu) prebiehať s nasledovným programom**

**14,00 hod** – príchod do školy

Pri vstupe predložíte vyplnený a podpísaný Zdravotný dotazník (príloha č.1) a Vyhlásenie o bezinfekčnosti (príloha č.2). Obidva dokumenty následne odovzdáte triednym učiteľom.

***Prineste si so sebou tašky na učebnice a ochranné prostriedky – 2 rúška a papierové vreckovky.***

Odporúčam sledovať webové sídlo školy a tiež stránku Ministerstva školstva, vedy, výskumu a športu SR.

Dotazník a vyhlásenie o bezinfekčnosti je v prílohe.

V Ružomberku 27.8.2020 PhDr. Antónia Dobrovičová

 riaditeľka školy